Hirdetmény
Óvodai beiratkozás Kalocsa Város Óvodája és Bölcsőde intézményébe

Az emberi erőforrások minisztere – a veszélyhelyzet kihirdetéséről szóló 40/2020. (III. 11.) Korm. rendeletre figyelemmel – a 2020/2021. nevelési, illetve tanévre történő óvodai, valamint általános iskolai beiratkozásról szóló 7/2020. (III. 25) EMMI határozatában a 2020/2021. nevelési évre történő óvodai beiratkozások vonatkozásában egyedi eljárási szabályokat határozott meg.
· A kötelező felvételi körzettel rendelkező óvodák felvételi eljárása szerint miden óvodaköteles gyermek felvételre kerül a körzeti óvodájába 2020. április 21-ig.
· A beiratkozáshoz szükséges iratok bemutatására a gyermek első óvodai nevelésének napján kerül majd sor.(várhatóan 2020.09.01-jén)
· A kötelező felvételt biztosító óvoda a felvételi kötelezettségének teljesítését követően a szabad férőhelyei alapján további felvételi kérelmeket is teljesíteni tud a benyújtott szándéknyilatkozatok alapján.
A beiratkozás ideje: 2020.04. 02. –től (csütörtök)- 04.07. –ig (kedd) tart. 
Az óvodakötelezettségről 
A 2011. évi CXC. Nkt. rendelkezései értelmében, a gyermek abban az évben, amelyben augusztus 31-ig a harmadik életévét betölti, az óvodai nevelési év első napjától, vagyis szeptember 1-től kezdődően napi négy órát óvodai nevelésben, köteles részt venni. 
A szülő az óvodai nevelésben történő részvételre jogszabály alapján kötelezett gyermekét beíratni az önkormányzat által közzétett közleményben vagy hirdetményben meghatározott időpontban a lakhely/tartózkodási hely szerint illetékes óvodába.
Az óvodába a 2020-2021-es nevelési évre a 2017. augusztus 31-ig született gyermekek beíratása kötelező. 
Az e határnapig született gyermekek 2020. szeptember 1-jétől óvodakötelesek.
(A 2017. szeptember 1. után született gyermekek óvodakötelezettsége 2021. szeptember 1-jétől kezdődik.) 
Az a szülő vagy törvényes képviselő, aki a szülői felügyelete vagy gyámsága alatt álló óvodai nevelésben való részvételre kötelezett gyermekét kellő időben az óvodába nem íratja be, a szabálysértésekről, a szabálysértési eljárásról és a szabálysértési nyilvántartási rendszerről szóló 
2012. évi II. törvény 247. § a) pontja alapján szabálysértést követ el. 
Az intézményvezető a felvétellel kapcsolatos döntése ellen a közléstől számított 15 napon belül jogorvoslati kérelmet nyújthat be. A jogorvoslati eljárást megindító kérelmet Kalocsa Város Jegyzőjéhez (6300 Kalocsa, Szent István király út 35..) kell benyújtani.
 A szülő - tárgyév május 25. napjáig benyújtott - kérelme alapján a gyermek jogos érdekét szem előtt tartva, annak az évnek az augusztus 31. napjáig, amelyben a gyermek a negyedik életévét betölti, a Kormány rendeletében kijelölt szerv (Bács-Kiskun Megyei Kormányhivatal Kalocsai Járási Hivatal) felmentheti az óvodai foglalkozáson való részvétel alól, ha a gyermek családi körülményei, sajátos helyzete indokolja. Ha az eljárásban szakértőt kell meghallgatni, csak az óvodavezető vagy a védőnő rendelhető ki, és a függő hatályú döntésben nem kell rendelkezni a kérelmezett jog gyakorlásáról.
Az óvodai körzethatárok a https://kir.hu/KIR2_KORZET_3h/Pub/Index linken elérhetők. 

A beiratkozás módjai:
· a szülő kitölti a https://docs.google.com/document/d/1_JD4NLO9F2DzYfX_tmIz5S_qOircsX_K/edit
· linken található szándéknyilatkozatot. Kiemelten fontos, a pontos adatszolgáltatás!
· A szándéknyilatkozatot e-mailben vagy papír alapon megküldi az intézménynek.
· e-mail: kalocsaiovodak@gmail.com
· postacím: 6300 Kalocsa, Szent István király út 19.
· személyesen az Óvodavezetői Iroda  (6300 Kalocsa, Szent István király út 19.) ablakán.
Óvodáinkban folyó nevelő – oktató munkáról a  www.kalocsai-ovodak.hu  oldalon tájékozódhat. 
Szükséges dokumentáció, melyet az óvodába lépés első napján kell bemutatni. 
· a  gyermek születési anyakönyvi kivonata
· a gyermek TAJ kártyája
· a gyermek adóigazolványa 
· a  gyermek nevére kiállított lakcímét igazoló hatósági igazolványa 
· a  szülő, törvényes képviselő személyes okmányai (lakcímkártya) 
· nem magyar állampolgárság esetén, a tartózkodás jogcímét igazoló okirat 
Szükséges bemutatni, ha van: 
· tartós betegségről szóló szakorvosi véleményt 
· integrált neveléshez szükséges Szakértői és Rehabilitációs Bizottság által kiállított szakvéleményt 
· érvényes Gyermekvédelmi Kedvezmény határozatot 
· a gyermek hátrányos helyzetét igazoló dokumentumot
Szeretettel várjuk gyermekét óvodáinkba! 
Együttműködésüket, köszönjük szépen!
                                                                                                                                                                        
                                                                                                                                                                        Katus Györgyné
Intézményvezető

